Qoʻshtut mahallasi. Qoʻshtut mahallasi (Abu Bakr Shoshiy koʻchasi 103) — Toshkent shahar Olmazor tumanidagi mahalla. Guzarboshi, Abu Bakr Shoshiy, Hofiz Koʻhakiy, Eski shahar va Chigʻatoy Darvoza mahallalari bilan chegaradosh. 1997-yil sobiq „Qoʻshtut“, „Pichoqchilik“, „Zargarlik“, „Sharshintepa“ kichik mahallalari va Hofiz Koʻhakiy mahallasining bir qismini birlashuvidan tashkil topgan. Aholisi 6 840 kishi, asosan (97%) oʻzbeklar. Mahalla hududida 24-oʻrta maktab, bolalar bogʻchasi joylashgan.